Budestečanska cyrkej
Budestečanska cyrkej je ewangelsko-lutherska cyrkej w Budestecach w Budyskim wokrjesu. Wona słuži Budestečanskej ewangelskej wosadźe w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do druheje połojcy 20. lětstotka je so tu tež serbsce prědowało. Posledni serbskorěčny farar bě Bohuměr Rejsler, kiž zemrě w lěće 1968.
Wokoło cyrkwje nadeńdźe so stary Budestečanski kěrchow z někotrymi historiskimi narownymi pomnikami, mjez nimi tež tajke ze serbskim napisom (na př. za Jana Michała Budarja). Pomnikaj za padnjenych Němsko-němskeje wójny a Prěnjeje swětoweje wójny, wobaj ze serbskim napisom, nadeńdźetej so pak na wjetšim nowym pohrjebnišću zady gmejnskeho zarjada. W zachodnej hali stejitej narownej pomnikaj fararjow Michała Frencla a Jana Běmarja.
Ewangelska cyrkej w Budestecach steji jako kulturny pomnik pod škitom.
Stawizny[wobdźěłać | žórłowy tekst wobdźěłać]
Budestečanska cyrkej je so hižo w lěće 1331 pisomnje naspomniła. Mjez 1726 a 1732 je so cyła cyrkej z wěžu dospołnje nowo twariła. Stara fara, wulki tykowany twar, je so w lěće 1881 wottorhnyła.
Wot lěta 1922 wotměwaše so kóždolětny serbski prědarski seminar pola fararja Domaški na Budestečanskej farje. Domaška podpěrowaše tež čiłe serbske towarstwowe hibanje mjezywójnskeho časa wokoło Budestec.
Wosada[wobdźěłać | žórłowy tekst wobdźěłać]
Do Budestečanskeje wosady słušeja nimo Budestec tež wjeski Bjedrusk, Bónjecy, Čorne Noslicy, Debsecy, Dźenikecy, Hajnicy, Hornja Hórka, Chójnica, Chójnička, Jiłocy, Kózły, Lejno, Lubjenc, Małe Debsecy, Rašow, Rozwodecy, Splósk, Supow, dźěl Wbohowa a Zahor kaž tež ewangelscy wobydlerjo Mnišonca a Dźěžnikec.
Fararjo[wobdźěłać | žórłowy tekst wobdźěłać]
Wobrazy[wobdźěłać | žórłowy tekst wobdźěłać]
Literatura[wobdźěłać | žórłowy tekst wobdźěłać]
- Cornelius Gurlitt: Postwitz. W: Beschreibende Darstellung der älteren Bau- und Kunstdenkmäler des Königreichs Sachsen. 32. Zwjazk: Amtshauptmannschaft Bautzen (II. Teil). C. C. Meinhold, Dresden 1908, str. 223–228.
Wotkazaj[wobdźěłać | žórłowy tekst wobdźěłać]
- Wopisanje Budestečanskeje wosady w Statistice Łužiskich Serbow Arnošta Muki (digitalizat)
Bart | Bukecy | Budestecy | Budyšink | Budyšin, swj. Pětr | Budyšin, swj. Michał | Halštrow | Hodźij | Horni Wujězd | Hrodźišćo | Hućina | Huska | Chwaćicy | Klukš | Korzym | Kotecy | Kumwałd | Łupoj | Malešecy | Minakał | Njeswačidło | Palow | Porchow | Poršicy | Protecy | Rakecy | Smělna | Smječkecy | Wjelećin | Wóslink | Załom
fao_Latn szl_Latn szl_Latn szl_Latn pol_Latn szl_Latn slv_Latn pol_Latn szl_Latn pol_Latn pol_Latn pol_Latn deu_Latn pol_Latn pol_Latn szl_Latn